**Privind printre gardul visării**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...de la tine iau răsărituri de nopți

în sclipirea tăcerii

când cai de probabil

devorator de simplu ne pasc

de la tine continuu

vin zvonuri de drum

ce colțul își frânge în arbori

atârna-ți-aș de gât adevăruri

ce din toate părțile

îmi apără pumnii

până mă clatin de somn

privind printre gardul visării

și-n berna-nserării

depunea-ți-aș via cenușă

întocmai...